《题陈少阳先生上书稿后》
宋代·赵时瓈

胡马昔长驱，高屋建瓴水。
权奸误国家，和议甘骫骳。
遂令九庙误，冒没在棘枳。
带甲百余万，一啸自披靡。
堂堂谏议公，屹若颓波砥。
叩阍斥时宰，不惜用一死。
此死不足道，闻者自兴起。
一木支大厦，於时不可尔。
使早定大计，何物摩壁垒。
可怜绍兴间，赙赠官其子。
我得睹遗稿，感慨宁已矣。
千载凛如生，作者书纸。

作者简介：赵时瓈，魏王廷美九世孙（《宋史·宗室世系表》二五）。理宗淳祐间知丹阳县（清光绪《丹阳县志》卷一三）。